Bantu Holomisa, leier van die UDM, het egter die dringende hofaansoek ingedien om te verhoed dat die munisipaliteit die besluit toepas en te versoek dat die hof Bobani weer in sy pos aanstel. “Ek vertrou dat die hooggeregshof tussen waarheid en verdigsel sal kan onderskei, dat die eerbare hof deur die DA se politiekery sal sien en die DA se smeerveldtog teen Bobani en UDM sal raaksien,” het hy gesê.
Bobani het Donderdagmiddag aan die media gesê hy kan nie oor die hofaansoek kommentaar lewer nie en het alle vrae na Holomisa verwys.
Burgemeester Athol Trollip het gesê hy het nog nie die hofaansoek gesien nie, maar die munisipaliteit sal die aansoek teenstaan.